sasicodes/solvari-1 huggingface dataset:
தற்போது வழங்கும் பெயர்களான துவாக்குடி அசூர் என்ற ஊர்களின் வழியாக சிறுவனை அழைத்துக் கொண்டு பெரியவர் திருஆலத்தூரை அடைந்தபோது சிறுவன் மிகவும் களைப்படைந்து விட்டான்.
பெரியவர் ஒருவர் தன்னுடைய பூர்வ ஜன்ம புண்ணிய சக்திகளை முறையாகப் பெற வேண்டுமானால் இத்தல மூர்த்திகளை அவசியம் வழிபட்டாக வேண்டும்.
கண்ணாயிர ஈசனை கண்களில் நிறைக்கவே எண்ணிறந்த வினைகள் எரிந்து சாம்பலாகுமே என்று சிலக்காகித சித்தர் இத்தல ஈசனின் மகிமையை புகழ்ந்து பாடி உள்ளார்.
அப்போது அவனுடைய கண்கள் இறை தரிசனத்திற்கான தகுதியைப் பெறும் என்று தொடர்ந்த பெரியவர் அத்தல மகிமைகளைப் பற்றி விளக்கிக் கொண்டே சென்றார்.
பெரியவர் கூறிய இறை விளக்கங்களை கேட்டுக் கொண்டிருந்த சிறுவன் பல மைல்கள் நடந்து வந்த களைப்பில் அவர் மடியிலேயே படுத்துத் தூங்கிப் போய் விட்டான்.
ஆனால் அடுத்த நொடி அவன் வயிற்றில் எழுந்த அகோர பசி தான் முதல் நாள் முழுவதுமே ஒன்றுமே சாப்பிடவில்லை என்பதை எடுத்துக் கூறி தான் நனவுலகில்தான் இருக்கிறோம் என்பதை உறுதி செய்தது.
அதிலிருந்து சூடான இட்லி மணத்துடன் சட்னியின் நறுமணமும் கலந்து வீசி அவனுடைய அகோரசப் பசியை பன்மடங்காக்கவே ஒரே பாய்ச்சலாகப் பாய்ந்து அப்பொட்டலத்தை வாங்கிக் கொண்டு பிரித்துப் பார்த்தான்.
பெரியவர் மீண்டும் ஒரு முறை ராஜா வேண்டுமானால் இன்னும் ரெண்டு இட்லி சாப்பிட்டுக்கோ ஏனா தீபத் திருவிழா ஆரம்பித்து விட்டால் சாப்பாடு எதுவும் கிடைக்குமோ கிடைக்காதோ தெரியாது இல்லையா என்று கூறினார்.
திருஅண்ணாமலையில் கார்த்திகை தீபத்தை ஒட்டி பத்து நாள் திருவிழா நடக்கும்.அதில் அற்புதமான திருப்பணி உனக்கு காத்திருக்கிறது சிறுவன் அசடு வழிய ஆமாம் நீ சொன்னாய்.
ஒரு சாதாரண மனிதனுடைய மலத்தை அள்ளுவதே பெரிய திருப்பணி என்றால் சித்தர்கள் ஞானிகளின் மலத்தை அள்ளுவது என்பது எப்பேர்ப்பட்ட பாக்கியம்.
மலம் அள்ளியே முக்தி பெற்ற மாரியின் வரலாற்றை நாம் ஏற்கனவே விளக்கியுள்ளோம் மேலும் திருஅண்ணாமலையில் ஆயிரம் மனிதர்களுக்கு அன்னதானம் செய்தால் ஆயிரத்தோராவதாக கட்டாயம் ஒரு சித்தர் அன்னதானம் பெற வேண்டும் என்பது திருஅண்ணாமலை திருத்தல தெய்வீக சட்டமாகும்.
அந்த முறையில் திருஅண்ணாமலையைக் கிரிவலம் வரும் பக்தர்களில் ஆயிரம் பேர் மலஜலம் கழித்தால் அதில் ஆயிரத்தோராவது நபராக ஒரு சித்தர் மலஜலம் கழித்து மக்களின் வினையைத் தீர்க்க திருவுள்ளம் கொள்கிறார் என்பது அருணாசல புராணம் தரும் விளக்கமாகும்.
சிறுவனுக்கு பெரியவர் கூறும் வார்த்தைகளைக் கேட்க கேட்க ஒரு புறம் ஆனந்தமாக இருந்தாலும் மறுபுறம் அந்த திருப்பணியை நினைத்தாலே குமட்டிக் கொண்டு வந்தது.
அதைக் கேட்ட பெரியவர் முகத்தை கடுமையாக வைத்துக் கொண்டு சிறுவனை முறைத்துப் பார்க்கவே சிறுவனுடைய சப்த நாடிகளும் அடங்கி விட்டன.
ஆனால் பூலோகத்திற்கு வரும்போது அதிலும் திருஅண்ணாமலை கிரிவலத்திற்காக வரும்போது பூமியின் கர்ம விதிக்கு உட்பட்டு உடல் தாங்கி வர வேண்டும் என்பது எம்பெருமான் அருணாசல ஈசன் விதித்த விதி.
எந்த லோகத்தைச் சேர்ந்த எந்த தேவனாக இருந்தாலும் அசுரனாக இருந்தாலும் அவதார மூர்த்திகளாகவே இருந்தாலும் இந்த நிபந்தனைக்கு உட்பட்டுதான் கிரிவலம் மேற்கொண்டாக வேண்டும்.
அவ்வாறு கிரிவலம் வரும்போது அவர்களும் மனிதர்கள் மிருகங்கள் போன்ற பூமி வாழ் ஜீவன்களுக்கு உரித்தான வினைகளான உணவு நீர் உடை போன்ற வசதிகளை ஏற்று அதன் மூலம் பூமியில் உள்ள ஜீவன்கள் மேல் நிலை அடைய அனுகிரகத்தை வழங்கிச் செல்கிறார்கள்.
இவ்வார்த்தைகளைக் கேட்ட சிறுவன் மகுடிக்கு கட்டுப்பட்ட நாகம் போல் அமைதி அடைந்து மௌனமாக பெரியரிவன் காலடியில் அமர்ந்து விட்டான்.
உன்னால் முடியவில்லை என்றால் சொல்லி விடு அடியேனே இந்தப் பொறுப்பை நிறைவேற்றி விடுகிறேன் என்று கடுமையான குரலில் சொல்லி சிறுவனின் கைகளில் இருந்த கூடையையும் தகரத்தையும் தரும்படிக் கையை நீட்டினார்.
அப்போதெல்லாம் திருஅண்ணாமலை கார்த்திகை தீபத் திருவிழாவின் போது கிரிவல பாதையைச் சுற்றி நூற்றுக் கணக்கான கழிவறைகள் அமைக்கப்படும்.
ஒவ்வொரு கூடையைச் சுமந்து செல்லும்போதும் அதிலிருந்து மலம் சிறுநீர் கசிந்து சிறுவனின் கண்கள் காதுகள் கை கால்களில் எல்லாம் வழிந்தோடும்.
சிறுவன் மறுத்தாலும் பெரியவரும் அவ்வப்போது சிறுவனுடன் சேர்ந்து அந்தத் திருப்பணியில் ஈடுபட்டு அவனுக்கு உற்சாகம் ஊட்டுவார்.
இரவு எந்த உணவையும் ஏற்கா முடியாமல் போனாலும் கூட அதிகாலையிலேயே எழுந்து கூடையை எடுத்துக் கொண்டு கிரிவலப் பாதைக்கு சென்று விடுவான்.
அந்த பத்து நாட்களில் சிறுவன் ஆயிரக் கணக்கான கூடைகளில் கிரிவல அடியார்களின் மலத்தை சுமந்து சென்று அற்புத திருப்பணியை நிறைவேற்றி முடித்தான்.
திருக்கார்த்திகை தீப தரிசனம் நிறைவு செய்தவுடன் பெரியவர் சிறுவனை ஆரத் தழுவிக் கொண்டுஇந்த சிறிய வயதில் வைராக்யமாக உன்னுடைய கடமையை நிறைவேற்றி விட்டாரய்.
அதற்காக அண்ணாமலையார் உனக்கு என்ன வெகுமதி தரக் காத்துள்ளார் என்பதை நீயே அனுபவ பூர்வமாக வரும் நாட்களில் பார்த்துத் தெரிந்து கொள் என்று கூறி ஒரு அர்த்தபுஷ்டியுடன் கூடிய புன்னகையை உதிர்த்தார்.
திருஅண்ணாமலை திருப்பணிக்குப் பின் எந்தக் கோயிலுக்குச் சென்று அக்கோயிலில் உள்ள தூணைப் பார்த்தாலும் அத்தூணில் உள்ள தெய்வமோ சித்தரோ தேவதையோ இயந்திரமோ தன்னுடைய சுயமான தெய்வீக ஒளி வடிவில் காட்சி கொடுத்தது.
தன்னைப் பற்றிய விவரங்கள் அனைத்தையும் அதாவது அது எந்த தவம் இயற்றி அந்தக் குறிப்பிட்ட கோயிலில் அந்தக் குறிப்பிட்ட தூணில் அமர்ந்தது அத்தூணை வழிபடுவதால் மனிதர்களுக்கும் கிடைக்கக் கூடிய நன்மை என்ன அந்த நன்மைகளைப் பெறுவதற்கு எப்போது எத்தகைய வழிபாடுகளை நிறைவேற்ற வேண்டும் அத்தல இறைவன் இறைவிகளின் மகிமை என்ன போன்று அத்திருத்தலம் பற்றிய அனைத்து விஷயங்களையும் தானே முன் வந்து கூறும்.
அந்த தேவதைகள் தெய்வங்கள் கூறிய ஆன்மீக விஷயங்களைத்தான் நீங்கள் திரு வெங்கடராம சுவாமிகளின் திருவார்த்தைகளாகக் கேட்கிறீர்கள்.
இத்தகைய வியத்தகு அனுபூதியைச் சிறுவன் பெறுவதற்குக் காரணம் திருஆலத்தூர் பெருமாளின் கண் நிறைந்த தரிசனமும் திருஅண்ணாமலை திருக்கார்த்திகை திருப்பணியும் அனைத்திற்கும் மேலாக இவை அனைத்தையும் குருவருளாக வர்ஷித்த இடியாப்ப சித்து ஈசரின் கருணை கடாட்சமும்தான் என்பதை உணர சிறுவனுக்கு ஆண்டுகள் பல தேவைப்பட்டன.
ஒன்பது வயது பாலகன் பத்து நாட்களுக்கு மேல் ஒரு துளி நீர் அருந்தாது ஒரு கவளம் உணவு உண்ணாது பத்து லட்சத்திற்கும் மேற்பட்ட கிரிவல அடியார்களின் மலத்தை அவர்களின் கர்ம வினையைச் சுமந்ததால் திருஅண்ணாமலையார் அவனுக்கு அளித்த தெய்வீக அனுபூதிகள் அவை.
அரை டிராயரை அணிந்து தன்னுடைய கோவணாண்டி பெரியவருடன் இந்தியாவில் உள்ள அனைத்துக் கோயில்களுக்கும் கால்கள் தேய தோல் கொப்பளிக்க வியர்வை ஆறாக ஓட உச்சி வெயிலில் மயிர்க் கால்கள் பொசுங்க இறை மூர்த்திகளைத் தரிசித்து அத்தகைய கடினமான யாத்திரைகள் மூலம் பெற்ற மெய்ஞ் ஞான அனுபூதிகள்.
தியாகம் என்ற விதை ஊன்றி பக்தி என்றால் நீரால் வளர்த்து இரத்தம் சிந்த கை கால் முட்டி தேய உத்தம சித்த புருஷர் சுட்டிக் காட்டிய வண்ணம் தெய்வ மூர்த்திகளை தரிசித்து அவர்களின் அனுகிரகங்களை அன்னதானம் என்னும் திகட்டாக் கனியாக கிரிவலம் வரும் எண்ணற்ற அடியார்களுக்கெல்லாம் கொடுத்து அதன் மூலம் பெற்ற ஆழ்ந்த ஞானப் பொக்கிஷமே இந்த குரு பிரசாத முத்துக்கள்.
திருச்சி துவாக்குடி அசூர் செங்களூர் வழியாக அல்லது புதுக்கோட்டை கீரனூர் வழியாக சென்றடையக் கூடிய திருஆலத்தூர் என்னும் திருத்தலமே தற்போது மலையடிப்பட்டி என்று வழங்கப்படுகிறது.
பரவெளித் தத்துவத்தை வெளிப்படுத்தும் பெருமானாக இறைவன் எழுந்தருளியிருப்பதால் வாகீசர் எனவும் மக்களை கண் திருஷ்டி தோஷங்களிலிருந்தும் கண் நோய்களிலிருந்தும் காப்பதால் கண்ணாயிரம் உடையார் என்றும் இத்தல இறைவன் போற்றப்படுகிறார்.
கண் திருஷ்டிகளால் வாடும் பக்தர்கள் இறைவனை பிரார்த்திக்கும்போது அவர்கள் மேல் விழுந்த கண்களை இத்தல ஈசன் ஏற்று அடியார்களை கண் திருஷ்டியிலிருந்தும் கண் நோய்களிலிருந்தும் காப்பதால் பெருமான் கண்ணாயிரம் உடையார் என்று போற்றப்படுகிறார்.
இத்தலத்தில் உள்ள வில்வ மரத்திற்கும் அழிஞ்சில் மரத்திற்கும் நீர் வார்த்து தங்கள் கையால் அரைத்த மஞ்சள் பூசி சுத்தமான குங்குமத்தால் பொட்டிட்டு வணங்கினால் லட்சுமி கடாட்சம் பெருகும்.
பொதுவாக குழந்தைகளுக்குப் பெயர் சூட்டும்போது குழந்தைகள் பிறந்த நட்சத்திரத்திற்கு உரிய பாத எழுத்துக்களில் பெயர் சூட்டுவதே முறையாகும்.
உதாரணமாக அனுஷ நட்சத்திரத்தில் ஒரு குழந்தை பிறந்திருந்தால் அது அனுஷத்தின் முதல் பாத நேரத்தில் பிறந்திருந்தால் ந என்ற எழுத்தில் தொடங்கும்படியும் இரண்டாம் பாதம் என்றால் நி என்ற நாம எழுத்திலும் மூன்றாம் பாதம் என்றால் நு என்ற நாம எழுத்திலும் நான்காம் பாதம் என்றால் நே என்ற எழுத்திலும் தொடங்கும்படி பெயர் சூட்டுவதால் அந்த எழுத்துக்களின் ஸ்வர சக்திகள் குழந்தைகளை அடைந்து அக்குழந்தைகள் நல்ல உடல் மன வளர்ச்சியை அடைய ஏதுவாகும்.
தற்காலத்தில் பலரும் இந்த விதியைப் பின்பற்றி பெயர் வைக்காததால் மக்களுக்குக் கிடைக்க வேண்டிய ஸ்வர சக்தி அனுகிரகம் கிட்டாமல் போய் விடுகிறது.
சப்த ஸ்வரங்களில் பூலோகத்துடன் தொடர்புடைய எல்லா ஸ்வரங்களும் அடங்கி விடுவதால் இங்கு சப்த மாதர்களுக்கு பசு வெண்ணெய் சார்த்தி வழிபடுவது நலம்.
ஏற்கனவே நட்சத்திர ஸ்வர எழுத்துக்களை பயன்படுத்தி பெயர் வைக்காமல் போய் விட்டால் இனி தங்கள் பெயர்களை மாற்றி வைப்பது உசிதமல்ல.
ஒருவேளை அது தெய்வீக சட்டத்திற்கு மாறாக இருப்பதாகத் தெரியும் சூழ்நிலையில் அதற்கான பரிகார வழிபாடுகளை மேற்கொள்வதுதான் சரியான அணுகு முறையே தவிர அப்பெயரை மாற்ற எவ்விதத்திலும் முயற்சிக்கக் கூடாது என்பதே சித்தர்கள் கூறும் அறிவுரை.
திருமணம் சாந்தி முகூர்த்தம் கிரகப் பிரவேசம் போன்ற முக்கிய நிகழ்ச்சிகளுக்காக முகூர்த்த நேரம் கணிக்கையில் நேத்திர சக்திகள் மிகுந்த நாட்களைத்தான் தேர்ந்தெடுக்க வேண்டும்.
அதே போல கண்களில் அறுவை சிகிச்சை செய்து கொள்பவர்கள் வளர்பிறை நாட்களில் அறுவை சிகிச்சையை மேற்கொள்வதாலும் பலவிதமான துன்பங்களை அனுபவிக்க வேண்டிய சூழ்நிலை உருவாகும்.
அவ்வாறு இருக்கும்போது ஸ்ரீரங்கநாதரின் சயனக் கோலத்தை முழுமையாகக் காண முடியாத வகையில் தூண்கள் அமைக்கப்பட்டிருப்பதால் அதன் அர்த்தத்தை நீங்கள் ஆத்ம விசாரம் செய்து உணர்ந்து கொள்ளுங்கள்.
பெருமாளுக்கு அவரவர் கைகளால் முப்பது முழம் அளவிற்கு ராமபாணம் சாமந்தி மஞ்சள் நிற மணமுள்ள செவ்வந்தி போன்ற மலர்களால் அலங்கரித்து முதலில் பெருமாளின் திருப்பாதங்களுக்கு நேரே உள்ள தூணை தரிசனம் செய்யவும் அதன் பின்னர் பெருமாளின் தலைக்கு எதிரே உள்ள தூணை தரிசனம் செய்யவும்.
திருஅருணாசல ஜோதி ஸ்தம்ப தரிசனம் பெற்றதால் பெருமாளின் நேத்ர சக்திகளை நேரடியாகப் பெறும் அளவிற்கு இன்றைய மனிதர்களின் ஆன்ம சக்தி பலப்படவில்லை.
எனவே பெருமாளின் நேத்ர சக்திகளை நறுமணம் கமழும் ஹரி நேத்ர தூண்கள் மூலம் பெறுவதால் மனிதர்களும் அருணாசல ஜோதி தரிசனப் பலனை ஓரளவு பெற இயலும் என்பதால்தான் இத்தகைய மலர் ஸ்தம்ப வழிபாட்டை பெரியோர்கள் ஏற்படுத்தி உள்ளனர்.
பொருளாதாரம் கல்வி ஆன்மீகம் அரசியல் சட்டம் வியாபாரம் என எத்துறையைச் சார்ந்தவர்களாக இருந்தாலும் அவர்கள் மேற் கூறிய மலர் வழிபாட்டால் அற்புத பலன்களைப் பெறுவார்கள்.
இவ்வாறு நல்வினைகள் பல முற்பிறவிகளில் செய்திருந்தாலும் அவை இப்பிறவியில் பலன் கொடுக்காமல் போவதுண்டு.. அதற்குக் காரணம் சகஸ்ர ம்ருதளம் என்ற சக்திகளே.
ஜாதக ரீதியாக ஒருவரின் ஒன்பதாவது அதிபதி இந்த சகஸ்ர ம்ருதுள சக்திகளை அளிப்பதால் இவ்வாறு ஒன்பதாவது அதிபதி செயலற்றுப் போகும் சூழ்நிலைகளில் அத்தகையோர் முற்பிறவியின் நற்பலன்களை இப்பிறவியில் அனுபவிக்க முடியாமல் போய்விடுகிறது.
இருப்பினும் இத்தகைய சகஸ்ர ம்ருதள சக்திகளை விருத்தி செய்து பூர்வ ஜன்ம நற்பலன்களை இப்பிறவியில் அளிக்கக் கூடிய தலங்களும் உண்டு.
எனவே கீழே குறிப்பிட்ட நாட்களில் இத்தலத்தை கிரிவலம் வந்து வணங்குவதால் பூர்வ ஜன்ம புண்ணிய சக்திகளை முழுமையாகப் பெற்று மங்கள வாழ்வு பெறலாம் என்று சித்தர்கள் உறுதியளிக்கின்றனர்.
ஒவ்வொருவரும் ஜாதக ரீதியாக தங்கள் ஜன்ம லக்னம் அல்லது ராசிக்கு ஒன்பதாவது அதிபதிக்கு உரித்தான நாட்களில் கிரிவலம் வருதல் சிறப்பு.
ஜாதக ரீதியாக ஒன்பதாம் அதிபதி ராஜ யோகத்தைக் கொடுக்கும் வல்லமை பெற்றிருப்பதால் இத்தல கிரிவலம் ராஜ யோகத்தை அருளும் சிறப்புடையது.
திருஅண்ணாமலை ஈசனை கண்ணாரக் கண்டு அவருடைய திவ்ய தரிசன சக்திகளை தன்னுடைய செந்தாமரைக் கண்களில் நிறைத்துக் கொண்ட பெருமாளே இங்கு சயன மூர்த்தியாக எழுந்தருளியிருப்பதால் இத்தலத்தை இரவு பகல் எந்நேரமும் கிரிவலம் வந்து பயன் பெறலாம் என்றாலும் குறித்த சில நாட்களில் சகஸ்ர ம்ருதுள சக்திகள் பொங்கிப் பெருகுவதால் அத்தகைய நாட்களில் நிகழ்த்தும் கிரிவலம் பன்மடங்கு பலன்களை வர்ஷிக்கும் என்பதும் உண்மையே.
எனவே செவ்வாய் புதன் கிழமைகளிலும் சப்தமி பௌர்ணமி திதிகளிலும் ரோஹிணி பூரம் அனுஷம் சதயம் நட்சத்திர நாட்களிலும் இங்கு கிரிவலம் வருதலால் மகத்தான பலன்களைப் பெறலாம்.
உதாரணமாக ரோஹிணியும் புதன் கிழமையும் சேர்ந்த நாட்களிலும் பௌர்ணமி திதியும் செவ்வாய்க் கிழமையும் இணைந்த நாட்களிலும் கிரிவலம் வருதல் யோகப் பலன்களைப் பெருக்கும்.
இப்பிரபஞ்சம் அனைத்திற்கும் ஒளி கூட்டவல்ல உத்தமப் பெருந்தகை ஸ்ரீவெங்கடராம சுவாமிகள் ரோஹிணியும் புதன் கிழமையும் சேர்ந்த புனித நாளில் இப்புவியில் அவதாரம் கொண்டார் என்பது குறிப்பிடத்தக்கது.
தூண் வடிவில் அருணாசல ஜோதியாக தோன்றிய இறைவன் தூண்களில் எழுந்தருள்வது இயல்பானதுதான் என்றாலும் தூண்களுக்கு என்று பல சிறப்புகள் இருக்கத்தான் செய்கின்றன.
இவ்வுலகம் இயங்குவதற்கு வேதங்களே தூண்கள் போன்று நிலைத்து நின்று உலகைக் காக்கின்றன என்னும் நல்லோர்கள் கூற்றிலிருந்து தூண்கள் தர்ம சக்திகளை நிலைகொள்ளச் செய்பவை என்ற உண்மை விளங்குகிறது அல்லவா?
இவ்வுலகைக் காக்க தீய சக்தியை எதிர்த்து சம்ஹாரம் செய்ய தோன்றிய நரசிம்ம அவதார மூர்த்தி ஆதிவாரத்தில் அந்திப் பொழுதில் தூணில் தான் எழுந்தருளினார்.
அத்தகைய அழகு பொருந்திய தெய்வீகச் செம்மல் எல்லையில்லா சீற்றம் கொண்டு அண்டசராசரமும் நடுங்கும் வண்ணம் பிரகலாதனின் பிரார்த்தனையை ஏற்று தூணில் எழுந்தருளினார்.
ஒரு அவதார மூர்த்தியை கர்ப்பம் தாங்கும் வல்லமையை ஒரு தூண் பெற்றது என்றால் தூண் வடிவத்தின் பின்னால் உள்ள தெய்வீக மாண்பை மகத்துவத்தை சக்தியை வல்லமையை யார்தான் வார்த்தைகளால் விவரிக்க முடியும்.
அதுபோல எல்லாத் தூண்களும் ஒன்று என்றாலும் மிகவும் உக்கிரஹம் வாய்ந்த அவதார மூர்த்தியான நரசிம்ம மூர்த்தியை கர்ப்பம் தாங்கிய கோலத்தில் உள்ள தூண்கள் மிகவும் சக்தி வாய்ந்தவையாகக் கருதப்படுகின்றன.
ஞாயிற்றுக் கிழமைகளில் ராகு கால நேரத்தில் இம்மூர்த்தியை வழிபட்டு ஸ்ரீஆதிசங்கரர் அருளிய ஸ்ரீலட்சுமி நரசிம்ம கராவலம்ப தோத்திரத்தை ஓதி வழிபடுதலால் தங்கள் பணிகளில் உத்தியோகத்தில் உயர் அதிகாரிகளால் வரும் துன்பங்களிலிருந்து மீளலாம்.
சிலர் தங்கள் நிறுவனத்திற்காக எவ்வளவுதான் உழைத்தாலும் உழைப்புக்கேற்ற ஊதியம் கிட்டாமல் போவதுடன் அவப் பெயரும் அவமானமும் ஏற்படுவதுண்டு.
அதனால் தேவர்கள் சிவபெருமானிடம் முறையிட பெருமான் சரபேஸ்வரர் என்னும் செம்புள் வடிவம் கொண்டு நரசிம்ம மூர்த்தியின் உக்கிரகத்தைச் சாந்தப்படுத்தி அருளினார்.
இவ்வாறு சரபேஸ்வர மூர்த்திகள் எழுந்தருளிய தூண்களையும் உதாரணமாக மதுரை ஸ்ரீமீனாட்சி அம்மன் திருக்கோயில் திருஅண்ணாமலையார் திருக்கோயில் ஞாயிற்றுக் கிழமை ராகு கால நேரத்தில் வழிபடுவது சிறப்பு.
ருத்ர சமக பாராயணமும் அப்பர் பெருமானின் திருத்தாண்டக துதிகளும் சர்க்கரைப் பொங்கல் நைவேத்யமும் தானமும் சரபேஸ்வர மூர்த்திகளுக்கான பொது வழிபாட்டு முறையாகக் கொள்வதும் ஏற்புடையதே.
சாதாரணமாக ஒரு கோயில் கோபுரத்தில் லட்சக் கணக்கான தெய்வ மூர்த்திகளும் தேவதைகளும் ரிஷிகளும் திக்கு சக்திகளும் பஞ்ச பூத சக்திகளும் நிறைந்திருக்கும்.
திருபுவனத் திருத்தலத்தில் உள்ள தூண்களில் பற்பல கோபுரங்களே வியாபித்திருப்பதை நீங்கள் உங்கள் தூலக் கண்களால் காணலாம் என்றால் இத்தூண்களின் அளப்பரிய தெய்வீக சக்தியை எப்படி வார்த்தைகளால் வர்ணிக்க இயலும்?
இங்கு ஒவ்வொரு தூணிலும் பல கோபுரங்கள் எழுந்தருளி இருப்பதால் திருபுவன திருத்தலத்தை ஒரு முறை தரிசித்தாலே பல்லாயிரக் கணக்கான திருக்கோயில்களை தரிசித்த பலனை நீங்கள் பெற முடியும்.
இனி வரும் காலங்களில் தான் என்ற எண்ணம் கொண்டு மற்றவர்களைத் துன்பத்திற்கு உள்ளாக்கும் மனம் படைத்தவர்களின் எண்ணிக்கைதான் உலகில் பெருகும்.
எனவே இத்தகையோரிடமிருந்து நல்ல மனம் படைத்தோர் இறைவனை நம்பி அமைதியாக வாழ நினைப்போர் விடுபட வேண்டுமானால் அவர்களுக்கு இந்த கோபுரம் தாங்கி தூண்கள் வழிபாடே சாலச் சிறந்ததாகும்.
மணம் பரப்பும் நல்ல ஊதுபத்திகளை இத்தலம் எங்கும் ஏற்றி குறைந்தது எட்டு பத்திகள் கோபுரம் தாங்கி தூண்களை ராகு கால நேரத்திலும் செவ்வாய் ஹோரை நேரத்திலும் வணங்கி வழிபடுதல் நலம்.
திருச்சி அருகே செட்டிக் குளம் திருப்பட்டூர் போன்ற திருத்தலங்களிலும் இன்னும் மதுரை திருநெல்வேலி போன்ற திருத்தலங்களிலும் இசைத் தூண்களைக் காணலாம்.
நாம் விரும்பினாலும் விரும்பாவிட்டாலும் தினமும் நம்மைச் சுற்றிலும் ஒலி ஒளி அலைகள் வியாபித்து நம்மைத் தாக்கிக் கொண்டே இருக்கின்றன.
வானொலி தொலைக்காட்சி நிலையங்கள் செல்போன் நிலையங்கள் செயற்கைக் கோள்கள் இவைகளிலிருந்து இரவு பகல் எந்நேரமும் லட்சக் கணக்கான கோடிக் கணக்கான மின் காந்த அலைகள் வெளி வந்த வண்ணம் இருக்கின்றன.
நம்மை அறியாமல் ஏற்படும் படபடப்பு அதன் காரணமாக மற்றவர்கள் மேல் தேவையில்லாமல் எரிந்து விழுதல் இரவில் தூக்கமின்மை அச்சுறுத்தும் கனவுகள் போன்ற பல நிகழ்ச்சிகளுக்கும் இத்தகைய எதிர்மறை மின்காந்த அலைகளின் தாக்குதலே காரணமாகும்.
நீங்கள் செல்போன்களைப் பயன்படுத்தாவிட்டாலும் டீவியில் நிகழ்ச்சிகளைப் பார்க்காவிட்டாலும் நீங்கள் அவைகளால் பாதிக்கப்படுவது உறுதி.
வாரம் ஒரு முறையாவது இத்தகைய இசைத் தூண்கள் பொலியும் திருத்தலங்களை தரிசித்து அந்த தூண்களின் நடுவே சம்பூர்ண ராகத்தில் அமைந்த இறைத் துதிகளை ஓதி இசைத்து வந்தால் நமது உள்ளத்தில் மட்டும் அல்லாமல் சமுதாயத்திற்கும் இது அமைதியை ஏற்படுத்தும் வழிபாடாக மலரும்.
வசதி உள்ளவர்கள் ஏழை இசை வித்வான்களை இத்தலங்களுக்கு அழைத்து வந்த அங்கு இசைக் கச்சேரிகளை நிகழ்த்தி நற்கிரண சக்திகளை தோற்றுவிக்கலாம்.
மிகவும் அரிதான இத்தகைய இசைத் தூண்களைப் பராமரிப்பதும் நீங்கள் சமுதாயத்திற்கும் இறைவனுக்கும் ஆற்றும் ஓர் இறை சேவை என்பதில் ஐயமில்லை.
எக்காரணம் கொண்டும் இசைத் தூண்களை கைகளாலோ குச்சிகள் கம்பிகள் போன்ற பொருட்களாலோ தட்டிப் பார்க்கக் கூடாது என்பதை நினைவில் கொள்ளவும்.
பல திருத்தலங்களிலும் இறைவனின் நித்திய பூஜைகளுக்காகவும் பிரம்மோற்சவம் போன்ற தெய்வீக திருவிழாக்களுக்காகவும் நிறைய நிதிகளை ஒதுக்கி வைத்திருப்பார்கள்.
அவ்வாறு மன்னர்களும் ஜமீன்தார்களும் வியாபாரிகளும் இறைவனுக்காக சேர்த்து வைத்த தங்க ஆபரணங்கள் மாணிக்கக் கற்கள் போன்ற பொக்கிஷங்களை உரிய காலத்தில் உரியவர்களிடம் சேர்ப்பதற்காக உதவுபவையே திருக்கோயில்களில் பொலியும் சுழல் தூண்கள்.
அக்கால மன்னர்கள் இத்தகைய சுழல் தூண்கள் முன் சென்று நின்றால் அவைகள் சுழலும் தன்மையை வைத்து எந்த இடத்தில் எவ்வளவு தங்கப் புதையல் இறைவனுக்காகப் பாதுகாக்கப்பட்டு இருக்கிறது என்ற இரகசியத்தை அந்தத் தூண் தெரியப்படுத்தும்.
இத்தகைய சுழல் தூண்களின் வழிகாட்டுதலின் அடிப்படையில்தான் கரிகாற் சோழன் தங்கப் புதையல்களைக் கண்டறிந்து திரு ஐயாறப்பர் பெருமானுக்காக கோயில் எழுப்பி நற்பணிகள் பல புரிந்தான்.
நல்ல காரியம் செய்ய வேண்டும் மக்களுக்கு சேவை செய்ய வேண்டும் என்றால் அதற்குப் பணம் தேவையில்லை பொருள் வேண்டியதில்லை நல்லது செய்யும் மனம் இருந்தாலே போதும் இறைவன் அந்த நற்காரியத்தை நிறைவேற்றுவதற்குத் தேவையான பொருளை தந்தருள்வான் என்பதே.
வெள்ளம் பூகம்பம் போன்ற இயற்கைச் சீற்றங்களாலோ வறுமை பொருளாதாரச் சூழ்நிலைகளாலோ ஏழரை நாட்டுச் சனி போன்ற கிரக விளைவுகளாலோ உத்தியோகம் காரணமாகவோ பலரும் தங்கள் குடும்பத்தை விட்டுப் பிரிந்து வாடுவதுண்டு.
வாரம் ஒரு முறையாவது குறிப்பாக திங்கட் கிழமைகளில் இத்தகைய தூண்களில் எழுந்தருளியுள்ள மூர்த்திகளைத் தரிசனம் செய்து வலம் வந்து வணங்கி காலிபிளவர் கலந்த உணவு வகைகளைத் தானம் அளித்து வந்தால் பிரிந்த குடும்பம் ஒன்று சேரும்.
ஒரு திருக்கோயிலில் எத்தனை தூண்கள் இருக்கின்றன என்று எண்ணி வைத்துக் கொண்டு எதற்கான அத்தனை தூண்கள் அமைந்துள்ளன என்று ஆத்ம விசாசரம் செய்து வந்தால் போதும்.
ஒவ்வொரு தூணும் வட்ட வடிவமா அல்லது சதுர வடிவமா அந்த தூணில் எந்த மூர்த்தி அல்லது ரிஷி எழுந்தருளியுள்ளார் அந்த மூர்த்தி எந்த திசையை நோக்கி எழுந்தருளியுள்ளார் கோயிலின் எந்த மூலையில் அந்தத் தூண் உள்ளது.
இத்தகைய எளிமையான தியான நிலை மூலம் உன்னத தெய்வீகப் பதவிகளை அடைந்தவரே திருச்சி அருகே செட்டிக்குளம் சிவத்தலத்தில் தூண் ஒன்றில் எழுந்தருளி இன்றும் தன்னுடைய தியானத்தைத் தொடர்ந்து நிறைவேற்றி மக்கள் சமுதாயத்திற்கு வழிகாட்டியாகத் திகழ்கிறார்.
சாதாரண ஒரு ஆடு மேய்ப்பவராக இத்தலத்திற்கு வந்த இவர் ஆடுகளை அருகில் உள்ள வயல் வெளிகளில் மேய விட்டு விட்டு நிழலுக்காக இத்திருத்தலத்தில் ஒதுங்கினார்.
அப்போது பூர்வ ஜன்ம தொடர்பாக அத்திருக்கோயில்களில் உள்ள தூண்களை எண்ணி ஏன் இத்தனைத் தூண்கள் இந்தக் கோயில்களில் இருக்கின்றன என்று தன்னை அறியாமல் ஆத்ம விசாரம் செய்யத் தொடங்கினார்.
ஆண்டுகள் யுகங்களாக மாறவே அந்தந்த யுக தியானத்திற்கேற்ற ஆன்மீகப் பதவிகள் அவருக்கு அளிக்கப்பட்டன அதாவது இந்திரன் பிரம்மா விஷ்ணு போன்ற பதவிகள் அவருக்கு எம்பெருமானால் அளிக்கப்பட்டாலும் எந்த பதவிக்கும் தான் அருகதை அற்றவன் என்று சொல்லி ஒரு தூணைத் தாங்குவதற்கு மட்டுமே தனக்கு தகுதி உண்டு என்று தன்னை ஒரு சாதாரண அடியாராக மட்டுமே ஏற்றுக் கொள்ளும்படி இறைவனை வேண்டிக் கொண்டார்.
இன்றும் பிரபஞ்சத்தில் உள்ள பல சித்தர்களும் யோகிகளும் தங்கள் லோகங்களில் தூண்களை நிர்மாணிப்பதில் ஏற்படும் சந்தேகங்களை நிவர்த்தி செய்து கொள்ள இந்த அடியாரைத்தான் நாடி தேடி ஓடி வருகின்றனர் என்றால் தூண் தியானம் எத்தகைய உன்னத நிலைகளை அளிக்கக் கூடியது என்று சற்றே சிந்தித்துப் பாருங்கள்.
தருமதேவ சாஸ்தா என்று சித்தர்களால் பாராட்டப்படும் இந்த தேவதா மூர்த்தி செட்டிக்குளம் சிவத்தலத்தில் முன் மண்டபத்தில் எழுந்தருளி இன்றும் தன்னை நாடி வரும் பக்தர்களுக்கெல்லாம் அருளாசி வழங்கி வருகிறார்.
தனக்கு என்று எந்த வித சொந்த முயற்சியும் இல்லாது தன்னை வழி நடத்தும் ஆயனின் எண்ணப்படி நடந்து கொள்ளும் ஆட்டின் மனம் கொண்டோர் எளிதில் இறைவனின் அன்புக்குப் பாத்திரம் ஆவார்கள் என்பதை இப்பெருமானின் வரலாறு நமக்குச் சுட்டிக் காட்டுகிறது.
தரும சாஸ்தா தேவதையை தரிசனம் செய்து பால் கோவா நைவேத்யம் படைத்து ஏழைக் குழந்தைகளுக்கு தானமாக அளித்து வந்தால் நற்சந்ததிகளைப் பெற செட்டிக்குள ஈசன் அருள்புரிவார்.
இதை உணர்த்தும் வகையில் பல திருக்கோயில்களில் உதாரணமாக திருச்சி லால்குடி ஸ்ரீசப்த ரிஷீஸ்வரர் திருத்தலம் பேலூர் சென்னகேசவப் பெருமாள் திருத்தலம் ஒரே காலில் நிற்கும் தூண்கள் நிர்மாணிக்கப்பட்டு உள்ளன.
எனவே இத்தகைய தூண்கள் பார்ப்பதற்கு ஒரே காலில் நிற்பது போல் தோன்றினாலும் உண்மையில் மற்ற மூன்று கால்களுக்குத் தேவையான சக்திகளை அளிப்பவரே செட்டிக்குளத் திருத்தலத் தூணில் அருள்புரியும் தருமதேவ சாஸ்தா மூர்த்தியாவார்.
எனவே தங்கள் குழந்தைகளின் ஆதரவில்லாமல் தனித்து விடப்பெற்ற பெற்றோர்களும் முதியோர்களும் மணம் புரிந்து கணவன்மார்களால் கைவிடப் பெற்றோரும் அல்லது மணமாகாமல் ஆதரவின்றி தவிப்போரும் கை கால் கண் போன்ற உறுப்புகளால் ஊனம் அடைந்தோரும் இவ்வாறு எந்நிலையிலாவது ஆதரவற்று விளங்குபவர்கள் இத்தகைய தூண்களை வலம் வந்து வணங்கி மணமுள்ள மலர்களால் அலங்கரித்து வணங்குவதால் தங்கள் வாழ்க்கையில் வசந்தம் வீசும் நன்னிலையை அடைவார்கள்.
உதாரணமாக சசபிந்து முனிவர் அருளும் திருச்சி நாகநாத சுவாமி திருக்கோயில் கருட சித்தர் அருளும் சென்னை சித்துக்காடு திருத்தலம் போன்ற பல்லாயிரக் கணக்கான திருக்கோயில் தூண்களில் ஞானிகளும் யோகிகளும் எழுந்தருளி பக்தர்களுக்கு இறைவனின் கருணை கடாட்சத்தை வாரி வழங்குகின்றனர்.
இராவணனுடன் போரிடும் முன் ராம பிரான் ஸ்ரீஅகத்திய முனியைத் தரிசித்தபோது எதிரியை வெற்றி கொள்வதற்காக அப்பெருமான் ஆதித்ய ஹ்ருதய துதியை ராம பிரானுக்கு உபதேசம் செய்தார் அல்லவா?
ராவணனை சம்ஹாரம் செய்த பின் ஸ்ரீஅகத்திய பெருமானுக்கு நன்றி செலுத்திய ராமபிரானுடன் அகத்தியர் இணைந்து அடியவர்கள் அனைவருக்கும் தரிசனம் கொடுத்தார்.
இக்கோலத்தை தரிசனம் செய்யும் பக்தர்கள் அனைவரும் தங்கள் வாழ்க்கையில் எதிர்கொள்ளும் எந்த பிரச்னையையும் நன்முறையில் சமாளித்து வெற்றி அடைவார்கள்.
நாச்சியார் கோயிலில் ஸ்ரீராமரையும் ஸ்ரீஅகத்திய மகரிஷியையும் தரிசித்து பனை ஓலையில் ஸ்ரீஆதித்ய ஹ்ருதய துதியை எழுதி அதை மாலையாக இத்தூணில் அணிவித்து வழிபட்டு வந்தால் எக்காரியத்திலும் வெற்றியையே அடைவர் என்பது உறுதி.
சில சமயங்களில் திருமணத்திற்காக ஜாதகம் பொருத்தம் பார்க்கும்போது ஒருவர் பொருத்தம் இருப்பதாகத் தெரிவிப்பார் வேறொரு ஜோதிடரோ இருவருக்கும் மணப் பொருத்தம் இல்லை என்று கூறி விடுவார்.
சில சமயம் ஒருவருக்கு உடனடியாக இருதயத்தில் அறுவை சிகிச்சை செய்து விட வேண்டும் இல்லை என்றால் உயிருக்கு ஆபத்து என்று ஒரு மருத்துவர் கூறுவார்.
அத்தூண்களின் அடியில் அமர்ந்து குறிப்பாக வளர்பிறை சந்திர ஹோரை நேரத்தில் தியானம் மேற்கொள்வதால் எத்தகைய குழப்பமான பிரச்னைகளுக்கும் எளிய தீர்வு கிட்டும்.
சமாதானத் தூண்கள் அல்லது அமைதி தூண்கள் என்று அழைக்கப்படும் தூண்கள் மனிதனின் மனதில் எழும் கேள்விகளுக்கு விடை கொடுத்து அவனை அமைதிப்படுத்துகின்றன.
இங்குள்ள திருநீற்றுத் தூண்கள் எனப்படும் அமைதித் தூண்களை வழிபடுவதால் அடிக்கடி மனதில் எழும் கேள்விகளுக்கு இத்தல இறைவன் உரிய விடையை கொடுப்பதுடன் பக்தர்களின் தீவிர வழிபாட்டைப் பொறுத்து உரிய காலத்தில் மனதில் கேள்விகளே எழாத உயர்ந்த நிலையையும் அருள்வார்.
திருவாசி சிவாலய முன் மண்டபத்தில் எழுந்தருளிய இத்தூண்களை நீர் விட்டு அலம்பி நீரில் குழைத்த திருநீற்றுப் பட்டைகள் இட்டு சுத்தமான குங்கும திலகத்தால் அலங்கரித்து திருஞான சம்பந்த மூர்த்தி நாயனார் அருளிய இடர்களையும் பதிகத்தையும் திருநீற்றுப் பதிகத்தையும் ஓதி வந்தால் மனம் அமைதி பெறும்.
திருச்சி நாச்சியார் கோவிலில் கைஉடைந்த ஆஞ்சநேய மூர்த்தி அருளும் மண்டபத்தில் உள்ள பிரம்மாண்ட தூண்களே த்விபுஜங்க தூண்கள் என்றழைக்கப்படுகின்றன.
என்று அழைக்கப்படும் நுண்இழைப் பயணம் மேற்கொள்வோர் மற்ற கிரகங்களுக்கு நட்சத்திர மண்டலங்களுக்கு தேவ லோகம் கந்தர்வ லோகம் போன்ற லோகங்களுக்குச் செல்ல வேண்டுமென்றால் ஒவ்வொரு லோகத்திற்கும் செல்ல வேண்டிய பயண நிலையங்கள் உண்டு.
உதாரணமாக திருச்சி செல்வதற்கு சென்னை எழும்பூர் ரயில் நிலையத்திற்கும் புது டெல்லி செல்வதற்கு சென்னை சென்ட்ரல் ரயில் நிலையத்திற்கும்தானே செல்ல வேண்டும்.
அது போல நாக லோகம் செல்ல வேண்டும் என்றால் திருச்சி நாகநாத சுவாமி திருக்கோயிலில் உள்ள தூண்கள் அல்லது கோபுரக் கலசங்கள் வழியாக அல்லது அத்திருக்கோயில் தீர்த்தம் தெப்பக்குளம் வழியாகச் செல்ல வேண்டும்.
ஆதிசேஷனின் லோகம் செல்ல வேண்டும் என்றால் அலமேலு மங்காபுரத்தில் உள்ள திருக்கோயில் தூண்கள் வழியாகவோ கோபுரக் கலசங்கள் வழியாகவோ அல்லது கும்பகோணம் அருகே உள்ள சேஷம்பாடி திருத்தல கோபுரக் கலசங்கள் வழியாகவோதான் செல்ல வேண்டும்.
ஆனால் திருச்சி நாச்சியார் கோவிலில் உள்ள த்விபுஜங்க தூண்கள் வழியாகச் சென்றால் எந்த நேரத்தில் எந்த லோகத்திற்கு வேண்டுமானாலும் நுண்இழைப் பயணத்தை மேற்கொள்ளலாம்.
மேலும் மற்ற லோகங்களுக்கு நேரிடைத் தொடர்பு வசதி போல் இத்தூண்கள் செயல்படுவதால் பயணத்தின் இடையே மற்ற ஆவிகளால் எத்தகைய துன்பமும் இடையூறும் ஏற்படாது என்பதும் ஒரு சிறப்பு.
இத்தூண்களுக்கு சாம்பிராணி தைலக் காப்பிட்டு வலம் வந்து சாஷ்டாங்கமாக விழுந்து வணங்குவதால் எதிர்பாராத சாலை விபத்துகள் இயற்கை சீற்றங்களான வெள்ளம் பூகம்பம் போன்றவற்றிலிருந்து மீள இத்தல இறைவன் அருள்புரிவார்.
பூரி திருத்தலத்தில் உள்ள ஜகந்நாத பெருமாள் விக்ரஹம் ஜகந்நாத லோகத்தில் மட்டுமே காணப்படும் ஜகந்நாத துல்யம் என்னும் மூலிகை மரத்தால் செய்யப்பட்டதாகும்.
மிகவும் தொன்மை வாய்ந்த இந்த அற்புத பெருமாள் ஆலயமும் அங்குள்ள ஜகந்நாத தூண்களும் பராமரிப்பின்றி இருப்பது வருத்தத்திற்குரியதே.
இந்த தைலக் கலவையில் ஒரு சிறிது எடுத்து வலது உள்ளங்கையில் இதய ரேகைக்கும் ஆயுள் ரேகைக்கும் மத்தியில் வைத்து படம் பார்க்கவும் அப்படியே அதை இத்தூண்களின் மேல் தடவி தூண் முழுவதும் மசாஜ் செய்வது போல் பரவச் செய்ய வேண்டும்.
பிள்ளையாரில் ஆரம்பித்து ஆஞ்சநேயரில் முடிக்க வேண்டும் என்ற விதியைப் பின் பற்றி பலரும் ஆலய வழிபாட்டின் இறுதி அங்கமாக ஆஞ்சநேய வழிபாட்டை மேற்கொள்கிறார்கள்.
நோய் நோடியின்றி நீண்ட வாழ்வை அளிக்கவல்ல சக்தியை தருவதால் இவற்றை சஞ்சீவி தூண்கள் என்றும் என்றும் வாழும் ஜோதி மூர்த்தியாய் ஆஞ்சநேயர் திகழ்வதால் இத்தூண்கள் சிரஞ்சீவி தூண்கள் என்றும் அழைக்கப்படும்.
ஸ்ரீஆத்யந்த மூர்த்தி கணபதியும் ஆஞ்சநேயரும் சேர்ந்த கோலத்தைக் கொண்டிருப்பதால் அந்த அவதாரத்தைச் சுட்டிக் காட்டும் தன்மையில் இத்தூண்கள் ஆத்யந்த தூண்களாகக் கருதப்படுகின்றன.